Knights wen eindelik ná laaste beurt | Netwerk24
Migael Pretorius nadat hy 'n vier van die laaste aflewering van die wedstryd geslaan het om die kragmeting teen die Cape Cobras vir die Knights te wen. Agter hom lê Ziyaad Abrahams verslane op die veld. Foto: Gallo Images
Danksy 'n bisar jaagtog wat begin het met tien ekstra lopies sonder dat 'n wettige bal afgestuur is en geëindig het met 16 lopies van die laaste drie aflewerings, het die Knights hul eerste oorwinning in die plaaslike T20-reeks behaal.
Die Knights se veelsydige Migael Pretorius (19*, 8 balle) het die wenlopies van Ziyaad Abrahams se boulwerk geslaan vir sy span se oorwinning met drie paaltjies.
Die Cobras se Zubayr Hamza (77*, 49 b) en Kyle Verreynne (45, 31 b) het hulle gehelp om by 167/5 uit te kom – die grootste telling tot dusver in vanjaar se T20-reeks, wat in 'n bioborrel in Durban gespeel word.